Neue Nationalgalerie
Neue Nationalgalerie, kunstmuseum på Kulturforum Tiergarten i Berlin; en del af Staatliche Museen zu Berlin. Neue Nationalgalerie blev opført 1965-68 efter tegninger af arkitekten Ludwig Mies van der Rohe og rummer den del af Stiftung Preussischer Kulturbesitz' samlinger af europæisk malerkunst og skulptur fra 1900-tallet, der spænder fra de klassiske moderne frem til 1960'erne. Museets tyngdepunkt ligger omkring europæisk og nordamerikansk maleri og skulptur.
Kronologisk forbindes Neue Nationalgalerie med samlingerne i Alte Nationalgalerie med værker af Ferdinand Hodler og Edvard Munch. Særlig tungt repræsenteret er naturligt tysk ekspressionisme repræsenteret af kunstnere som bl.a. Ernst Ludwig Kirchner, Otto Mueller, Karl Schmidt-Rottluff, Erich Heckel og Emil Nolde. Desuden viser museet hovedværker af bl.a. Max Beckmann og Oskar Kokoschka.

Neue Sachlichkeit er repræsenteret ved arbejder af Otto Dix og George Grosz . Bauhaus vises med værker af Paul Klee, Wassily Kandinsky og Lyonel Feininger og for de surrealiske tendensen i 1920'erne og 1930'erne står Giorgio De Chirico, Max Ernst und Salvador Dalí.
Neue Nationalgalerie har en af de rigeste repræsentationer i Tyskland af billedkunsten under DDR med værker af bl.a. Werner Tübke, Bernhard Heisig og Wolfgang Mattheuer. Samlingen afrundes med eksempler på det postmoderne malerei i skikkelse af tidlige værker af Sigmar Polke und Gerhard Richter.

Joseph Beuys' værker derimod vises på Hamburger Bahnhof - Museum für Gegenwart - Berlin sammen med den øvrige internationale samtidskunst.
En vigtig del af samlingerne er desuden amerikanske kunst repræsenteret af fx Frank Stella, Ellsworth Kelly, Mark Rothko og Barnett Newman.